da da de da da da en en da da da da da da da da da da da da da nb nb da ka nb da sv da de ka da da sv da it en da en en da
Folkekirkens dna er medmenneskeligheden | DANMARKSBLOGGEN
Bloggen om Danmark, Danskerne og Danskheden
Udgivet den 29. februar 2016 af admin
Et flertal af danskerne vil adskille stat og folkekirke. De mener ikke, at én enkelt kirke skal have fortrinsret i Danmark.
Se mere her: http://www.dr.dk/nyheder/kultur/tro/ny-maaling-flertal-vil-adskille-stat-og-kirke
Holdningen er helt i tråd med den voksende sekularisme og omsiggribende egoisme. MEN den er også en udtryk for en stor historieløshed og uvidenhed om folkekirkens rolle som samlende element i det danske samfund, når det handler om etik og værdier.
I alle danske byer står der en eller flere kirker, som sjældent overrendes om søndagen, men som for de fleste spiller en stor rolle ved overgangsritualer som dåb, konfirmation, bryllup og begravelse. Læg dertil at kristendommen – og især den lyse, grundtvigske kristendom – har haft en afgørende betydning for de tanker om solidaritet og fællesskab, som indtil for små 15 år siden var en integreret del af det danske velfærdssamfund.
Folkekirken er nemlig så meget mere end præstens prædiken og julegudstjenestens tradition. Den er det etiske og moralske grundlag for et samfund, hvor de stærke hjælper de svage. Så nej, stat og kirke skal ikke adskilles – men folkekirken skal til at fokusere på diakoni og på forkyndelsen af den næstekærlighed, der ikke kan lade være med at hjælpe andre.
For Danmark er i bund og grund et kristnet land – og kristendommens bedste egenskab er netop næstekærligheden, som når den ikke blot er ord, men også handling, ikke kan lade være med at give – og dermed skabe et samfund, hvor vi deles om goderne.
Der er med andre ord i nutidens egocentrerede samfund i dén grad brug for den medmenneskelighed og rummelighed, som er folkekirkens dna.
Skrevet af: Dorte J. Thorsen, indehaver af og redaktør på Danmarksbloggen.dk
Dette indlæg blev udgivet i Dagens dagsorden, Danske værdier, Demokrati & Debat, Etik & Filosofi, Tro & Højtider og tagget adskilles, diakoni, etik, fællesskab, folkekirke, forkyndelse, historieløshed, kirker, medmenneskelighed, moral, næstekærlighed, rummelighed, sekularisme, stat af admin. Bogmærk permalinket.
2 thoughts on “Folkekirkens dna er medmenneskeligheden”
Nanna Paludan Feld, 29. februar 2016 kl. 10:45 skriver:
Glimrende indlæg Dorthe. Jeg har delt på Twitter. Det er vigtigt, at vi reflekterer over, hvad vores værdi er opstået fra? Og herved også beslutte os for, om vi blot vil skrotte ideen om fællesskaber og næstekærlighed frem for de individuelle egobehov eller om vi skal gøre os umage for at fastholde og videreudvikle de humanistiske værdier, der er med til, at gøre Danmark til Verdens lykkeligste land.
admin, 29. februar 2016 kl. 13:36 skriver:
Takker for de rosende ord – og delingen. Ja, det er vigtigt at holde fast i det, der binder os sammen – og gør, at vi er der for hinanden.
Skriv et svar til Nanna Paludan Feld Annuller svar
Din e-mailadresse vil ikke blive publiceret. Krævede felter er markeret med *
Gem mit navn, mail og websted i denne browser til næste gang jeg kommenterer.